Diari Oficial de la Generalitat Valenciana


Sumari del DOGV 7293, del 11-06-2014 (2014/4990)

RESOLUCIÓ de 20 de maig de 2014, del Servici Territorial d'Energia de Castelló, per la qual s'atorga autorització administrativa i aprovació del projecte d'execució del ramal en APA (10 bar) i les seues instal·lacions auxiliars, per al subministrament de gas natural al terme municipal d'Altura, que discorre pels termes municipals de Segorbe i Altura, i es declara, en concret, la seua utilitat pública. Expedient número CBREDE/2013/3/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7293

Data del DOGV
:   11-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/4990


Data del document
:   20-05-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Altura
    * Segorbe
    * empresa privada

RESOLUCIÓ de 20 de maig de 2014, del Servici Territorial d'Energia de Castelló, per la qual s'atorga autorització administrativa i aprovació del projecte d'execució del ramal en APA (10 bar) i les seues instal·lacions auxiliars, per al subministrament de gas natural al terme municipal d'Altura, que discorre pels termes municipals de Segorbe i Altura, i es declara, en concret, la seua utilitat pública. Expedient número CBREDE/2013/3/12. [2014/4990]  
Vista la sol·licitud presentada per Gas Natural Cegas, SA, amb data 23 de gener de 2013, en el Servici Territorial d'Energia de Castelló de la Conselleria d'Economia, Indústria, Turisme i Ocupació, junt amb el projecte d'autorització administrativa per al subministrament de gas natural al terme municipal d'Altura, a la província de Castelló, firmat per l'enginyer industrial Ángel Jesús Cruz Bermúdez, col·legiat número 16072, i amb declaració responsable de data 14 de gener de 2013, perquè li siga atorgada l'autorització administrativa, aprovació de l'execució i reconeixement de la utilitat pública del projecte d?«instal·lacions per al ramal de subministrament de gas natural al terme municipal d'Altura», a la província de Castelló.  
Atés que va ser realitzada la informació pública a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 08.10.1998), i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en els diaris El Mundo el dia 5 de juliol de 2013 i Mediterráneo el dia 5 de juliol de 2013; en el Butlletí Oficial de la Província de Castelló de 2 de juliol de 2013 i en el Diari Oficial de la Comunitat Valenciana de 4 de juliol de 2013. No s'ha presentat cap al·legació durant el període de presentació d'al·legacions a la sol·licitud presentada.  
  
Atés que en la data que s'ha dictat la present resolució consten justificadament acreditades davant del Servici Territorial d'Energia per part de Gas Natural Cegas, SA, les dades referides als punts següents:  
  
Punts de connexió de la infraestructura de gas, el seu emplaçament geogràfic, titular i característiques que el definixen.  
Atés que Gas Natural Cegas, SA, posseïx els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que la finalitat que es perseguix, d'acord amb les sol·licituds i documentació presentada, amb la construcció de les instal·lacions és dotar d'infraestructura gasista els sectors domèstic i comercial del terme municipal d'Altura.  
Atesos els informes tècnics emesos pel Servici Territorial d'Energia de Castelló de la Conselleria d'Economia, Indústria, Turisme i Ocupació, encarregat de la instrucció dels expedients de sol·licitud.  
  
Atés que per aplicació de l'article 55, punt 1, apartat b, de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V, «Distribució de combustibles gasosos per canalització», del títol IV, «Ordenació del subministrament de combustibles gasosos per canalització», de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció que en fa la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés el Reial Decret 919/2006, de 28 de juliol, pel qual s'aprova el Reglament Tècnic de Distribució i Utilització de Combustibles Gasosos, i en particular la seua instrucció tècnica complementària ICG 01, «Instal·lacions de distribució de combustibles gasosos per canalització».  
Atés que s'han complit els tràmits reglamentaris en l'expedient instruït a este efecte.  
Atesos els avantatges amb vista a la garantia, importància, qualitat i condicions tècniques, en virtut del que s'ha establit anteriorment, i que este Servici Territorial d'Energia és competent per a dictar la present resolució d'acord amb l'article 73.2 i l'article 3.3.d de la Llei 34/1998, i amb l'article 34 del Decret 188/2012, de 21 de desembre, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació.  
  
Este Servici Territorial d'Energia resol:  
I) Atorgar autorització administrativa i aprovació del projecte d'execució per a la construcció del ramal de subministrament de gas natural en APA-10 (10 bar) al terme municipal d'Altura a la província de Castelló, les característiques principals del qual són:  
Subjecte: Gas Natural Cegas, SA.  
Tipus de gas: Gas natural.  
- Punt d'inici: vàlvula de l'avinguda d'Espanya a Segorbe. Amb una longitud de canalització en el terme municipal de Segorbe de 464 m.  
- Punt final: armari de regulació a Altura, situat en zona verda al costat del polígon industrial, pròxim al carrer de Caudiel. Amb una longitud de canalització en el terme municipal d'Altura de 1.075 m.  
- Característiques de les instal·lacions:  
· Canalització de gas natural amb una pressió màxima de servici de 10 bar, amb canonada de polietilé PE 100 SDR11 de 160 mm Ø i una longitud total de 1.539 m.  
· Armari regulació AR (APA-10/MPA-4.000). Cabal 1.000 m³(n)/h.  
  
Pressupost de projecte presentat: 107.480,54 euros.  
La present autorització administrativa s'atorga a l'empara del que disposen els articles 3.3, apartat d, i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El seu titular constituirà en el termini d'un mes, a partir de la data de la notificació de la present resolució, una garantia per valor de 2.149,61 euros, import del dos per cent del pressupost de la instal·lació que figura en l'expedient de sol·licitud, tal com assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. Esta fiança es constituirà en la Tresoreria del Servici Territorial de Castelló de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servici Territorial d'Energia de Castelló la carta de pagament resguard emesa per la Tresoreria del Servici Territorial de Castelló de la Conselleria d'Hisenda i Administració Pública. La fiança es tornarà al titular de la present autorització, amb la seua sol·licitud prèvia, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
  
Segona. Gas Natural Cegas, SA, complirà les obligacions que estrictament s'assenyalen en l'article 74, «Obligacions dels distribuïdors de gas natural», i en el punt 1 de l'article 83, «Obligacions i drets dels distribuïdors i comercialitzadors amb relació al subministrament», de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligat a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
  
Tercera. El titular de la present autorització tindrà, com a distribuïdor, els drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Quinta. En cap cas es concedirà la present autorització amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
  
Sexta. Les instal·lacions es realitzaran d'acord amb el projecte tècnic d'execució presentat en el Servici Territorial d'Energia de Castelló, i ha d'executar-se la instal·lació de gas natural en el termini de sis mesos, comptats des de la data de presentació de la carta de pagament resguard davant del Servici Territorial d'Energia de Castelló i, en qualsevol cas, la totalitat de les instal·lacions hauran d'estar executades en el termini màxim de nou mesos comptat a partir de la data de la notificació de la present resolució, i haurà de complir l'execució de les instal·lacions autoritzades amb el Reglament Tècnic de Distribució i Utilització de Combustibles Gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol, així com les disposicions i normes tècniques que en general hi siguen aplicables. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
Sèptima. La determinació de les tarifes i del règim econòmic que siguen aplicables per al subministrament de gas natural es regiran per les disposicions vigents en cada moment.  
Octava. La present autorització s'atorga sense perjuí de tercers i deixa a part els drets particulars.  
Novena. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Desena. La present autorització entrarà en vigor l'endemà de la data de la seua notificació.  
II. Declarar, en concret, la utilitat pública del ramal de subministrament autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats, implica la seua ocupació urgent als efectes de l'article 52 de la Llei d'Expropiació Forçosa i es concreten en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111 i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia, en el termini d'un mes comptat a partir de l'endemà d'aquell en què tinga lloc la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 20 de maig de 2014.- El cap del Servici Territorial d'Energia: Jorge Azuara Roca.